stanford-oval/wikipedia huggingface dataset:
תחבורה בניו יורק
כבישים > כבישים מהירים > רכבי משלוחים

מאז תחילת שנות ה-2000, הצמיחה של חברות משלוחים כמו אמזון גרמה לעלייה בכמות רכבי המשלוחים שנעים בתוך העיר. נכון ל-2019, נמסרו מדי יום מיליון וחצי חבילות. הנסיעה של כלי רכב גדולים ברחובות העיר השפיעה על זרימת התנועה. באזורים הצפופים ביותר במנהטן, נרשמה ירידה של 23% במהירות הנסיעה ב-2019 בהשוואה ל-2010. בין 1990 ל-2019 עלה הזיהום מכלי רכב ב-9% בהתאמה לגידול באוכלוסייה.
לרכבי משלוחים מותר לחנות ב"דאבל פארקינג" כדי למסור הזמנות מחוץ לשעות השיא, אולם הדבר גורם לרוב לעומסי תנועה נוספים, כשהדבר מתרחש בשעות העומס. לעיתים קרובות נשמעות גם תלונות על כך שרכבי משלוחים תופסים מקומות חניה או נתיבי רכיבה. ב-2018, ארבע חברות המשלוחים FedEx, UPS, FreshDirect ו-Peapod נקנסו ב-27 מיליון דולר על עבירות חניה ותנועה. עם זאת, חלק מהחברות עדיין מבצעות דאבל פארקינג, ומכניסות את עלות הקנסות לעלות המשלוח.
בשנת 2019 החלה ניו יורק לאכוף הגבלות משלוחים במרכז העיר בשעות השיא ולאסור חניה כפולה ברחובות עם נתיב אחד. כמו כן, פועלת תוכנית משלוחים במנהטן, שמחייבת את המשלוחים להתבצע בין 19:00–6:00.
כבישים > מוניות

בניו יורק קיימות מעל 13 אלף מוניות, שבולטות בצבען הצהוב.
המוניות בעיר פועלות ברישיון של נציבות המוניות והלימוזינות של ניו יורק. המוניות הצהובות הן היחידות שמורשות לאסוף נוסעים שמאותתים להן ברחוב. כשהכובע של המונית מואר, סימן שהיא פנויה לאיסוף נוסעים.
מאז 1999 נסעו במוניות בניו יורק 241 מיליון נוסעים. לפי מפקד האוכלוסין משנת 2000, 82% מנהגי המונית בניו יורק הם ממוצא זר. בשנת 2005 פרסמה ניו יורק תוכנית להחליף את צי המוניות בעיר למכוניות היברידיות.
הולכי רגל ואופניים

רכיבה על אופניים היא כלי התניידות נוסף בניו יורק. הליכה ורכיבה הם 21% מכלל הנסיעות בעיר.
בשנת 2013 הושק שירות אופניים שיתופיות בשם Citibank, עם יותר מ-6,000 זוגות זמינים. מאז השירות הורחב משמעותית, וב-2014 וב-2018 פורסמו הגדלות משמעותיות של מספר הזוגות הזמינים בעיר.
תוכנית "גל ירוק" מעניקה לרוכבים בניו יורק אפשרות רכיבה רציפה לאורך צמתים. בשנת 2019, אחרי סדרה של תאונות קטלניות, הוחלט בעירייה שרכבים לא יוכלו להאיץ מעל 25 קמ"ש בין שני אורות ירוקים עוקבים, מהירות שמתאימה לאופניים. כמו כן, רשות התחבורה של ניו יורק דוחפת לסלילת שבילי אופניים נוספים, דבר שיוצר מחלוקות בעת הורדת מקומות חניה או נתיבים לטובת מטרה זו.
שדות תעופה

ניו יורק היא העיר עם תנועת המטוסים הגדולה ביותר בארצות הברית. במאי 2023 נרשם שיא בתנועת הנוסעים, כשיותר מ-12.9 מיליון נוסעים עברו דרכם.
נמלי התעופה בעיר הם נמל התעופה ג'ון פ. קנדי, ניוארק ולה גוארדיה. כמו כן קיים נמל התעופה טטרבורו שפועל כשדה תעופה כללי ראשי. נמלי JFK וניוארק מחוברים שניהם למערכת הרכבות באמצעות רכבות קלות. שניהם משמשים לטיסות פנים ובינלאומיות, בעוד לה גוארדיה מיועל לטיסות קצרות ומקומיות.
נמל התעופה JFK הוא הנקודה העיקרית בה מתקבלים משלוחים אוויריים. כ-100 חברות תעופה מלמעלה מ-50 מדינות מפעילות טיסות לנמל התעופה. זהו גם נמל התעופה החדש ביותר, והוא נחנך ב-1947.
ניוארק היה נמל התעופה הגדול הראשון שהחל לפעול בניו יורק והוא החמישי העמוס ביותר בארצות הברית. בניין מנהלת הנמל נחנך ב-1935 על ידי אמיליה ארהארט. הוא ממוקם 19 ק"מ מערבית למנהטן.
לה גוארדיה הוא הקטן מבין נמלי התעופה של ניו יורק, וקרוי על שמו של פיורלו לה גוארדיה, ראש עיריית ניו יורק בתקופת השפל הגדול. טיסות מעל 2,400 ק"מ אסורות בנמל התעופה, למעט בשבתות, ולמעט לדנוור, שלה יש פטור. ביולי 2015 הוכרז על הכוונה לערוך שיפוץ נרחב בנמל התעופה בעלות של מיליארדי דולרים כדי להחליף את המתקנים המיושנים שקיימים בו. בשנת 2022 הושלם השיפוץ בעלות של 8 מיליארד דולר.
נמלים ימיים

נמל ניו יורק וניו ג'רזי היה באופן היסטורי אחד מהנמלים החשובים ביותר של ארצות הברית, והוא השלישי הכי עמוס אחרי נמל דרום לואיזיאנה ויוסטון. בשנת 2011, יותר מ-34 מיליון טון מטען כללי עבר בנמל, לצד עוד 52 מיליון טון מטען בתפזורת. כ-367 אלף כלי רכב יובאו דרך הנמל, ו-284 אלף יוצאו. אוניות מכולות עברו בעיקר לנמל ניוארק–אליזבת, הגדול ביותר בחוף המזרחי, שמכיל 4.3 מיליון TEU של מכולות. בשנת 2011 עבר בנמל מטען בשווי כולל של 208 מיליארד דולר.
נמל ניו יורק הוא נמל מרכזי לאוניות נוסעים. יותר מחצי מיליון נוסעים יוצאים מדי שנה מנמל ספינות הנוסעים על גדות ההדסון, והם 5% מתעשיית השייט העולמית. איכות המים בנמל ניו יורק השתפרה דרמטית בסוף המאה ה-20. תושבי ניו יורק שטים בקיאקים בקביעות בנמל, שהפך לאתר בילוי מרכזי בעיר.
המחלקה לביטחון המולדת של ארצות הברית

| --- | --- |
 

 מידע כללי
 מדינה:  ארצות הברית 
 תחום שיפוט:  ארצות הברית 
 סוכנות אם:  הממשלה הפדרלית של ארצות הברית 
 סוכנות בת:  המרכז להכשרת אכיפת החוק הפדרלי 
 תאריך הקמה:  24 נובמבר 2002
 מזכיר המחלקה:  קריסטי נואם
 סגן מזכיר המחלקה:  סגן מזכיר ביטחון מולדת של ארצות הברית
 מטה מרכזי:  מתחם שדרת נברסקה 
 עובדים:  240,000 (2015)
 תקציב:  41.2 מיליארדי דולרים (2016)
 dhs.gov
 קואורדינטות:  38°51′17″N 77°00′00″W﻿ / ﻿38.8547°N 77°W﻿ / 38.8547; -77
 he
 
המחלקה לביטחון המולדת של ארצות הברית (באנגלית: The United States Department of Homeland Security, בראשי תיבות: DHS) היא מחלקה בממשל האמריקני הנושאת באחריות להגנה על הטריטוריה של ארצות הברית מפעולות טרור ותגובה לאסונות טבע.
היות שמחלקת ההגנה של ארצות הברית אחראית על פעולות צבאיות מחוץ למדינה, המחלקה לביטחון המולדת של ארצות הברית עובדת בשדה האזרחי על מנת להגן על ארצות הברית מתוך, מחוץ ובגבולותיה של המדינה.
מטרתה העיקרית של המחלקה היא להתכונן, למנוע ולהגיב למצבי חירום המתייחסים לענייני פנים של המדינה, בעיקר פעולות טרור.
עם מעל 200,000 עובדים, המחלקה לביטחון המולדת של ארצות הברית היא הלשכה השלישית בגודלה בארצות הברית.
בשנת 2020 במסגרת המחלקה הוקם כוח המשימה להגנה על הקהילות האמריקאיות.
מאז 25 בינואר 2025 מכהנת קריסטי נואם כמזכירת ביטחון המולדת של ארצות הברית.
הקמת המחלקה

ב-20 בספטמבר 2001, בתגובה לפיגועי 11 בספטמבר, הודיע הנשיא ג'ורג' בוש על הקמת המשרד לביטחון המולדת (Office of Homeland Security) על מנת לרכז את המאמצים לביטחון המולדת, ושבראש המשרד יעמוד טום רידג'.
המחלקה עצמה נוסדה ב-25 בנובמבר 2002, והתחילה לפעול באופן רשמי ב-24 בינואר 2003, אך רוב הסוכנויות המרכיבות את המחלקה לא הועברו אליה עד 1 במרץ.
אחרי שייסד את המבנה הבסיסי של המחלקה ועבד על מנת לשלב את הגורמים השונים ולגרום למחלקה לתפקד, הודיע רידג' על התפטרותו ב-30 בנובמבר 2004.
ג'ורג' בוש הציע את המשרה לממונה על משטרת העיר ניו יורק, ברנרד קריק, אך ב-10 בדצמבר קריק דחה את המינוי מסיבות אישיות וטען שלקיחת המשרה לא תשרת את האינטרסים של המדינה.
גופי משנה

| סמל | שם היחידה | תיאור |
| --- | --- | --- |
|  | סוכנות ההגירה ואכיפת המכס של ארצות הברית | אחראית בעיקר על הגירה ואכיפת מכס. בנוסף יש לה תפקיד בהתמודדות עם פשע רב לאומי. |
|  | הסוכנות הפדרלית לניהול מצבי חירום | אחראית לטיפול וניהול מצבי חירום כאסונות טבע ומשברי חירום לאומיים. |
|  | שירות האבטחה הפדרלי של ארצות הברית | אחראי לביטחונם ואכיפתם של כ-9,000 מבנים ומתקנים ממשלתיים. |
|  | רשות אבטחת התעבורה של ארצות הברית | בעלת סמכות אבטחת מערכות התחבורה: נמלי האוויר, הים והכבישים שנמצאות בתוך ארצות הברית או כאלה שמתחברות אליה. |
|  | סוכנות המכס והגנת הגבולות של ארצות הברית | תפקידה לאכוף את החוקים הקשורים להגירה, מסחר, וביטחון הלאומי, ולהבטיח את שלומם של האזרחים והגבולות של ארצות הברית. |
|  | הסוכנות לאבטחת סייבר ותשתיות של ארצות הברית | אחראית על אבטחת מרחב הסייבר והגנה על תשתיות בכל רמות הממשל הפדרלי והמקומי מפני האקרים פרטיים ומדינות זרות. |
|  | השירות החשאי של ארצות הברית | תפקידו להגן על נשיא ארצות הברית ועל אנשים נוספים הקשורים בו (רעייתו, סגן הנשיא ורעייתו, נשיאים לשעבר, מועמדים לנשיאות, ורבים נוספים). השירות החשאי עוסק גם בהגנת מתחם הבית הלבן, וכן במניעת זיוף כספים והונאה. |
|  | משמר הגבול של ארצות הברית | סוכנות אכיפת חוק פדרלית הכפופה לסוכנות המכס והגנת הגבולות של ארצות הברית האחראית לאכיפת חוקי הלאום וההגירה ומונעת הגירה בלתי חוקית של מהגרים זרים. |
|  | משמר החופים של ארצות הברית | זרוע של הכוחות המזוינים של ארצות הברית האחראית על הגנת הציבור והסביבה ושמירה על האינטרסים האמריקאים בכל אזור ימי שבו הם עלולים להיות בסיכון. ביניהם: מים בינלאומיים, חופי ארצות הברית, נמלים ומקוות מים בפנים הארץ (אגמים, נהרות). |
הערות שוליים

↑  "What We Do". U.S. Immigration and Customs Enforcement. U.S. Department of Homeland Security. אורכב מ-המקור ב-2020-06-04. נבדק ב-14 ביולי 2019. {{cite web}}:  (עזרה)
↑  "Enforcement and Removal Operations". U.S. Immigration and Customs Enforcement. U.S. Department of Homeland Security. נבדק ב-14 ביולי 2019. {{cite web}}:  (עזרה)
| --- | --- |
בקרת זהויות :  NLI: 987007297806205171  GND: 10062583-6  ISNI: 0000 0001 2214 8194  LCCN: no2002051730  NKC: kn20051206001  NLA: 41698880  SUDOC: 084148985  ULAN: 500312943  VIAF: 121741457   WorldCat (עם VIAF): 121741457 
תרשים המבנה הארגוני של המחלקה לביטחון המולדת, נובמבר 2023
נר לי

| --- | --- |

 סינגל
 יצא לאור:  1935 
 סוגה:  שירי חג
 שפה:  עברית
 כתיבה:  לוין קיפניס
 לחן:  דניאל סמבורסקי
 
"נר לי" הוא שיר לחג החנוכה מאת לוין קיפניס, המוכר בלחנו של דניאל סמבורסקי. לשיר קיים לחן נוסף ומוכר פחות של יצחק אדל. השיר מספר על נר החנוכה שידליק הדובר.
חיבור השיר

את השיר כתב קיפניס בשנת 1935 (תרצ"ה). הוא פרסם אותו לראשונה בכרך הרביעי של "גליונות: סיפורים ושירים לילדי הגן" שיצא בהוצאת מרכז התאחדות הגננות בארץ ישראל. השיר חובר עבור תיאטרון הילדים משום שבאותו הזמן היה מחסור בשירי חנוכה בעברית.
הלחן

בתחילה פנה לוין קיפניס ליצחק אדל וביקש ממנו לחבר לחן לשיר. ואולם קיפניס חשב שהלחן שחיבר בעל אופי מזרח-אירופי מדי, ועל כן פנה לדניאל סמבורסקי. הלחן שהציע סמבורסקי היה דווקא בעל אופי מערב-אירופי מדי לדעת קיפניס, והוא הוסיף ופנה למלחין שלישי במספר, בנימין עומר. בפועל הלחן נפוץ כיום לשיר הוא לחנו של סמבורסקי, ומנגינתו של עומר לא התקבלה.
הערות שוליים

↑  הלחן של דניאל סמבורסקי באתר זמרשת
↑  הלחן של יצחק אדל באתר זמרשת
1 2  דניאל סמבורסקי בריאיון לציפי פליישר, 18 במרץ 1963, שנדפס בספרה התפתחותו ההיסטורית של שיר העם העברי, חיפה 1964/2009, עמ' 359.
תומאס בארק

תומאס אלויסיוס בארק (באנגלית: Thomas Aloysius Burke‏; 30 באוקטובר 1898 – 5 בדצמבר 1971) היה פוליטיקאי אמריקאי מאוהיו. כחבר המפלגה הדמוקרטית, הוא כיהן כראש העיר ה-48 של קליבלנד, אוהיו, מ-1946 עד 1953 וכחבר הסנאט של ארצות הברית מ-10 בנובמבר 1953 עד 2 בדצמבר 1954. נמל התעופה קליבלנד בארק לייקפרונט נקרא על שמו.
ביוגרפיה > ראשית חייו והשכלה

בארק נולד בקליבלנד, אוהיו ב-30 באוקטובר 1898. במהלך מלחמת העולם הראשונה שירת בארק בצבא ארצות הברית. ב-1920 סיים את לימודיו בקולג' של הצלב הקדוש וב-1923 סיים את לימודיו בבית הספר למשפטים של אוניברסיטת וסטרן רזרב.
ביוגרפיה > קריירה פוליטית מוקדמת

בשנת 1930, בארק הפך לעוזר התובע המחוזי. בשנת 1937, התובע הכללי של אוהיו, הרברט ס. דאפי הזמין חקירה של תיק הונאת בחירות במחוז לורנס, אוהיו. בארק מונה ליועץ המיוחד לתביעה במשפטם של שישה אנשים שהואשמו בפריצת מועצת הבחירות והתעסקות עם קולות עבור המרוץ של נציב המחוז. ב-1941, בארק הפך לסגן ראש עיריית קליבלנד. הוא היה גם מנהל המשפטים של קליבלנד, היועץ המשפטי הראשי של העיר.
ביוגרפיה > ראשות העיר

עם בחירתו של ראש העיר פרנק לאושי כמושל אוהיו ב-1944, בארק היה הראשון בסדר הירושה להחליף אותו, ולכן מונה לראש העיר ב-4 בינואר 1945. בארק נאלץ לעמוד לבחירה מחדש מאוחר יותר ב-1945, והביס את ריי ק. מילר עם כמעט 68% מהקולות.
ב-1947, בארק התמודד מול אליוט נס, סוכן האוצר לשעבר שרדף אחרי אל קפונה ולאחר מכן הפך למנהל בטיחות הציבור בקליבלנד. למרות תהילתו של נס, בארק זכה בבחירות חוזרות עם יותר מ-66% מהקולות ורוב של יותר מ-80,000 קולות. בארק המשיך וזכה בבחירות פעמיים נוספות, ב-1949 וב-1951.
בשנת 1947, חיל ההנדסה של צבא ארצות הברית השלים קיר תמך ומזבלה, ואילו העיר השלימה עבודות על מסלול עפר באורך 3,600 רגל ופתחה את נמל התעופה החדש במרכז העיר שלה לתנועה אווירית. לבארק יוחסו שיפורים באתר במהלך השנים ובשנת 1960 שונה שמו של נמל התעופה העירוני לבארק לייקפרונט על שם ראש העיר לשעבר.
ב-1953 כיהן בארק כנשיא ועידת ראשי הערים של ארצות הברית.
ביוגרפיה > הסנאט של ארצות הברית

ב-12 באוקטובר 1953, המושל פרנק לאושי מינה את בארק להחליף את רוברט א. טאפט, שמת מסרטן ב-31 ביולי 1953, במושב הסנאט של ארצות הברית. בארק תפס את מקומו של טאפט ב-10 בנובמבר, לאחר סיום כהונתו כראש העיר. בארק התמודד נגד ג'ורג' ה. בנדר בבחירות המיוחדות של 1954 כדי להשלים את שארית כהונתו של טאפט. בארק הובס ב-7,070 קולות בלבד ודרש ספירה חוזרת, מה שאכן צמצם את היתרון של בנדר, אך לא ביטל את התוצאות. לאחר תבוסתו, בארק חידש את עבודתו בעריכת הדין והקים את משרד עורכי הדין המשפיע בקליבלנד של בארק, הבר ובריק (כיום מקדונלד הופקינס בארק והבר).
ביוגרפיה > חיים אישיים

בארק היה נשוי לג'וזפין (ליון) בארק והיו לו שתי בנות. הוא מת מסיבות לא ידועות ב-5 בדצמבר 1971, במרכז הרפואי סנט וינסנט צ'ריטי בקליבלנד, שם אושפז יום קודם לכן. הוא נקבר בבית הקברות קלווארי בקליבלנד.
הערות שוליים

↑  תומאס בארק, באתר המדריך הביוגרפי של הקונגרס של ארצות הברית (באנגלית)
↑  "Encyclopedia of Cleveland History, Thomas A. Burke". Case Wester Reserve University. 31 בינואר 2019. נבדק ב-2020-05-27. {{cite web}}:  (עזרה)
↑  "River County Agog Over Trial Of Four Charged With Vote Irregularity". Cincinnati Enquirer. 1937-06-20.
↑  "Ex-Mayor T. A. Burke of Cleveland Dies". The New York Times. 6 בדצמבר 1971. נבדק ב-1 בנובמבר 2022. {{cite web}}:  (עזרה)
↑  "Cleveland City Charter" (PDF). City of Cleveland. נבדק ב-2020-05-27.
↑  "Burke, A Democrat Wins in Cleveland". New York Times. 1945-11-07.
↑  "Thomas Burke Now Mayor of Cleveland" (באנגלית). The Chronicle-Telegram. 4 בינואר 1945. נבדק ב-1 בנובמבר 2022 – via Newspapers.com. {{cite web}}:  (עזרה)
↑  "Upsets in Cities of Ohio". New York Times. 1947-11-06.
↑  "Burke Lakefront Airport, the Landfill Airport". Cleveland Historical. נבדק ב-2020-05-27.
↑  "Vintage Cleveland: A look back at Burke Lakefront Airport". The Plain Dealer. 2016-08-12.
↑  "Leadership". The United States Conference of Mayors. 23 בנובמבר 2016. נבדק ב-24 ביולי 2020. {{cite web}}:  (עזרה)
↑  "Lausche Appoints Burke, Democrat, as Taft Successor". New York Times. 1953-10-13.
↑  "Bender is Certified as Ohio Senator". New York Times. 1954-12-08.
↑  "Defeated Senator Asks Ohio Recount". New York Times. 1954-11-11.
| חברי הסנאט של ארצות הברית מטעם מדינת אוהיו אוהיו |
| --- | --- | --- |
| קבוצה 1 | ג'ון סמית' • ריטרן ג'. מגז הבן • תומאס וורת'ינגטון • ג'וזף קר • בנג'מין ראגלס • תומאס מוריס • בנג'מין טאפן • תומאס יואינג • בנג'מין וייד • אלן ת'ורמן • ג'ון שרמן • מארק האנה • צ'ארלס דיק • אטלי פומרין • א. ויקטור דונהי • הרולד בארטון • ג'יימס הופמן • קינגסלי טאפט • ג'ון בריקר • סטיבן מרווין יאנג • רוברט טאפט ג'וניור • הווארד מצנבאום • מייק דה ויין • שרוד בראון • ברני מורנו |  |
| קבוצה 3 | תומאס וורת'ינגטון • אדוארד טיפין • סטנלי גריסוולד • אלכסנדר קמפבל • ג'רמיה מורו • ויליאם טרימבל • אית'ן אלן בראון • ויליאם הנרי הריסון • ג'ייקוב בורנט • תומאס יואינג • ויליאם אלן • סלמון צ'ייס • ג'ורג' פיו • סלמון צ'ייס • ג'ון שרמן • סטנלי מתיוס • ג'ורג' פנדלטון • הנרי ב. פיין • קלווין ברייס • ג'וזף פורקר • תאודור ברטון • וורן הרדינג • פרנק ויליס • סיירוס לושר • תאודור ברטון • רוסקו מקולוק • רוברט בלקליי • רוברט טאפט • תומאס בארק • ג'ורג' בנדר • פרנק לאושי • ויליאם בארט סקסבי • הווארד מצנבאום • ג'ון גלן • ג'ורג' ווינוביץ' • רוב פורטמן • ג'יי. די. ואנס • ג'ון יוסטד |  |
| --- | --- |
בקרת זהויות :  ISNI: 0000 0000 3732 5926  LCCN: n2001064491  SNAC: w6126qxw  US Congress: B001099  VIAF: 9194306   WorldCat (עם VIAF): 9194306
Instant Crush

"Instant Crush" הוא שיר שנכתב, הופק ובוצע על ידי צמד המוזיקה האלקטרונית הצרפתי דאפט פאנק והמוזיקאי האמריקאי ג'וליאן קזבלנקס. השיר יצא לאור כסינגל הרביעי מתוך אלבום האולפן הרביעי של דאפט פאנק, Random Access Memories, ב-22 בנובמבר 2013. השיר דורג במקום ה-58 ברשימת 100 השירים הטובים ביותר לשנת 2013 של מגזין הרולינג סטון.
רקע

במהלך העבודה על הפסקול של טרון: המורשת בשנת 2010, דאפט פאנק נפגשו עם קזבלנקס באולפן שלהם דרך חבר משותף, וורן פו. הצמד, שהיו מעריצים של הלהקה של קזבלנקס, הסטרוקס, הציגו בפניו רצועת דמו אינסטרומנטלית המיועדת לשימוש באלבומו הבא של דאפט פאנק. קזבלנקס הגיב בחיוב לדמו לאחר שהאזין לו ולאחר מכן הסכים לספק קולות ליווי, מה שיצר את הבסיס למה שיהפוך ל-"Instant Crush".
בנוגע למילים, קזבלנקס נזכר כי דאפט פאנק פנו אליו עם "כל הסיפור" של מה הצמד רצה להשיג. בשלב מסוים הוא תהה אם השיר צריך להיקרא "Summer Crush" בהתבסס על האופן שבו דאפט פאנק תיארו את הרעיון. הרעיון כלל הרהור על זיכרון הילדות של מפגש עם ילדה, אך החמצת ההזדמנות להיות איתה. קזבלנקס ביסס בתחילה את מילותיו על סיפור זה בשילוב עם כתיבה שסיפק פול ויליאמס, אך הרגיש שהתוצאה הייתה "שטוחה". לאחר מכן הוא זנח את השורות לטובת שורות שהוא שר באופן ספונטני כדי להתאים למבנה של "Instant Crush", והביע כי פעולה זו מעבירה את הרעיון של דאפט פאנק טוב יותר.
השיר כפי שהוא מופיע באלבום הופק והושר על ידי קזבלנקס, שגם ביצע גיטרה מובילה. דאפט פאנק ניגנו בגיטרה נוספת ב-"Instant Crush", כמו גם קלידים וסינתיסייזרים. ניית'ן איסט ניגן על גיטרה בס בעוד ג'ון רובינסון ניגן בתופים ו-Quinn סיפק כלי הקשה. המבקר ג'ון באלף החשיב את ההופעה של קזבלנקס כ"Strokes-ish כראוי, גם אם הסימן המסחרי שלו מוזן באופן משמעותי למדי באמצעות ווקודר". דה הומם-קריסטו ציין: "זה נכון שזה לא הרישום הרגיל שלו, זו הדרך שבה ג'וליאן הגיב למסלול אז עבורנו זה אפילו יותר מרגש".
קליפ

וורן פו ביים את הקליפ לשיר "Instant Crush" בהפקה של Daft Arts. הוא היה אחראי בעבר על עטיפת האלבום של Random Access Memories, והיה שותף לבימוי הקליפ לשיר "Lose Yourself to Dance". טוני גרדנר ואלטריאן בע"מ עיצבו אפקטים של דמויות עבור "Instant Crush" ויצרו פסלים משעווה ופיברגלס. גרדנר ביים בעבר את הקליפ של דאפט פאנק לשיר "The Prime Time of Your Life" והיה מעורב בסרט העלילתי דאפט פאנק: אלקטרומה וכן בסיבוב ההופעות Alive 2006/2007. קטעים מהקליפ של "Instant Crush" פורסמו באופן בלעדי בערוץ החדשות הצרפתי BFM TV ב-10 בדצמבר 2013. הקליפ המלא שוחרר ב-Vevo למחרת.
הסרטון מתאר את סיפור אהבתן של שתי דמויות שעווה המוצגות באולם תצוגה: חייל צרפתי הדומה לקזבלנקס, ואיכרה המוצגת מולו. הקליפ משולב בצילומים של קזבלנקס שרים מבמה עגולה ורב-מפלסית הדומה ויזואלית לבמה המוצגת ב"Around the World". פסל החייל רואה את עצמו ואת פסל האיכרה עומדים יחד במרכז האולם. לאחר שבילו שנים באולם, דגמים שונים החלו להחליף את הדגמים הישנים יותר; העובדים נראים מחליפים דגם חליפת צלילה לדגם אסטרונאוט. בסופו של דבר, הדמות הגברית נלקחת מהדמות הנשית ומוכנסת לאחסון במרתף. השנים חולפות כשדמות החייל עומדת לבדה בתוך הקופסה שלו, צופה בשמש הבוקעת מבעד לחלון, מאירה יצירות אמנות ארכיוניות המתארות זוגות מתחבקים. מאוחר יותר, פורצת שריפה במרתף מפתיל פגום, ומציתה סמרטוטי ניקוי שנותרו על הקרקע. כשהאש בוערת, החייל שוב רואה אותו ואת הפסל הנשי בזמן שאחת מרגליו מתחילה להימס וגורמת לו ליפול לרצפה. השריפה גורמת לקריסת כמה מדפים סמוכים, וחושפת שגם דמות האיכרה נגנזה, גם היא נופלת על הרצפה, ליד החייל. שם, הם שוכבים זה לצד זה כשהחום גורם לידיהם להימס יחד, ובסופו של דבר הופכות לשלולית מותכת של שעווה ובגדים, המתמזגות לאחת. מדף בסרטון נראה לזמן קצר מחזיק את קסדות הרובוטיות של דאפט פאנק, שהונדסו במקור על ידי גרדנר ואלטריאן.
הערות שוליים

↑  Rolling Stone, 100 Best Songs of 2013, Rolling Stone, ‏2013-12-04 (באנגלית אמריקאית)
↑  Daft Punk revient avec "Random Access Memories", O, ‏2013-04-18 (בצרפתית)
↑  Stryker Interviews Julian Casablancas + THE VOIDZ, נבדק ב-2023-10-13
↑  entertainment, First Listen - Daft Punk's 'Random Access Memories', Entertainment.ie, ‏2013-05-03 (באנגלית)
↑  MRHBF, Daft Punk Preview Video For 'Instant Crush' On French TV, HBF, ‏2013-12-05 (באנגלית בריטית)
↑  - YouTube, www.youtube.com
| דאפט פאנק |
| --- | --- | --- |
תומא בנגלטר • גי-מנואל דה הומם-קריסטו
| אלבומי אולפן | Homework‏ • Discovery‏ • Human After All‏ • Random Access Memories‏ |  |
| אלבומי הופעה | ‏Alive 1997‏ • Alive 2007‏ |  |
| פסקול | Tron: Legacy‏ |  |
| אלבומי רמיקס | Daft Club‏ • Human After All: Remixes‏ • Tron: Legacy Reconfigured‏ • Homework (Remixes)‏ |  |
| אלבומי אוסף | Musique Vol. 1 1993–2005‏ • Random Access Memories (10th Anniversary Edition)‏ |  |
| סינגלים | Da Funk‏ • Around the World‏ • Burnin'‏ • Revolution 909‏ • One More Time‏ • Aerodynamic‏ • Digital Love‏ • Harder, Better, Faster, Stronger‏ • Face to Face‏ • Something About Us‏ • Robot Rock‏ • Technologic‏ • Human After All‏ • The Prime Time of Your Life‏ •  Derezzed‏ • Get Lucky‏ • Lose Yourself to Dance‏ • Doin' It Right‏ • Instant Crush‏ • Give Life Back to Music‏ • Infinity Repeating (2013 Demo)‏ |  |
| שירים בהשתתפות | Starboy‏ • I Feel It Coming‏ |  |
| שירים נוספים | Giorgio by Moroder‏ • Touch‏ • Fragments of Time‏ • Contact‏ |  |
| סיבובי הופעות | Daftendirektour‏ • Alive 2007‏ |  |
| סרטים | D.A.F.T.: A Story About Dogs, Androids, Firemen and Tomatoes‏ • אינטרסטלה 5555‏ • אלקטרומה של דאפט פאנק‏ |  |
| ערכים קשורים | דארלין'‏ • פיניקס‏ • Roulé‏ • Crydamoure‏ • Music Sounds Better with You‏ |  |
דיסקוגרפיה של דאפט פאנק • שירים שהוקלטו על ידי דאפט פאנק
| --- | --- |
בקרת זהויות :  MusicBrainz work: 2d3968b0-cdfb-48ab-96ef-79f0c1ce018e
קלווין ברייס

קלווין סטיוארט ברייס (באנגלית: Calvin Stewart Brice‏; 17 בספטמבר 1845 – 15 בדצמבר 1898) היה איש עסקים אמריקאי ופוליטיקאי דמוקרטי מאוהיו. הוא זכור בעיקר בזכות כהונתו הבודדת בסנאט של ארצות הברית, תפקידו כיו"ר הוועדה הלאומית הדמוקרטית ותפקידו המכונן בתעשיית הרכבות האמריקאית. הוא היה דמוקרט בורבוני מוביל.
ביוגרפיה > ראשית חייו

קלווין ברייס נולד ב-17 בספטמבר 1845 לוויליאם קירקפטריק ואליזבת סטיוארט ברייס בדנמרק, אוהיו. אביו היה כומר פרסביטריאני ללא עושר גדול. הוא קיבל חינוך ביתי במשך זמן מה לפני שנכנס למערכת בתי הספר הציבוריים של קולומבוס גרוב במחוז פוטנם. לאחר שהפגין הבטחה כלשהי כסטודנט, ברייס התקבל לאוניברסיטת מיאמי באוהיו ב-1859.
הניסיון הראשון של ברייס להצטרף לצבא ב-1861 זכה להצלחה מועטה, לאחר שנדחה בגלל גילו הצעיר. בקיץ 1862, לעומת זאת, ברייס התגייס ושירת שלושה חודשים ברגימנט הרגלים המתנדבים ה-86 של אוהיו, כשראה פעולה במערב וירג'יניה. ב-1863, הוא חזר לאוניברסיטת מיאמי וסיים את לימודיו בהצטיינות גבוהה ועבד כמנהל בית ספר, לפני שהצטרף שוב לצבא ב-1864, הפעם שימש כקפטן בפלוגת מתנדבים שגייס לרגימנט הרגלים ה-180 של אוהיו. ברייס עלה במהירות בשורות צבא האיחוד, ובסוף המלחמה הגיע לתפקיד לוטננט קולונל.
בלי שום רצון לקריירה צבאית, לפי ההיסטוריון תומאס מאך, ברייס סיים את הקריירה הצבאית שלו זמן קצר לאחר מכן כדי להמשיך בקריירה במשפטים. הוא קיבל את התואר שלו במשפטים מבית הספר למשפטים של אוניברסיטת מישיגן ב-1865 ועבר את בחינות הלשכה באוהיו ב-1866.
ביוגרפיה > קריירה עסקית

ברייס מצא את הפריצה שלו לעולם העסקי והפוליטי בנסיבות חריגות. בסביבות 1880, כאשר משרד עריכת הדין שלו נכשל ובית אמו היה בסכנת עיקול, הציע ברייס לדאוג לכל אינטרסים משפטיים שבהם מלווה המשכנתאות זקוק לעזרה. המלווה, המושל דאז צ'ארלס פוסטר, דחה את העזרה המשפטית אך הציע לשלם לברייס חמש מאות דולר כדי לנהל משא ומתן על עסקה עסקית עם וול סטריט בשמו. ברייס קיבל והוכיח את עצמו כאיש עסקים ממולח; תוך התעלמות מההנחיות המפורשות של פוסטר לעבודתו על ההליכים העסקיים בניו יורק ובמקום זאת בעקבות האינסטינקטים שלו, חזר ברייס עם רווח מדהים של 40,000 דולר וזכה באמונו ובידידותו של המושל. מאוחר יותר פוסטר יכנה את ברייס "האדם המופלא ביותר שפגש אי פעם […] את הלווה המצליח ביותר שראה אי פעם". לאורך הקריירה העסקית שלו, שני נושאים היו עקביים: יכולתו של ברייס לבנות מחדש עסק כושל או צעיר כדי להרוויח ומעורבותו עם צ'ארלס פוסטר, שתמיכתו הייתה מכרעת להצלחתו של ברייס.
לאחר שעבד במשרד פרטי, בריס הצטרף למחלקה המשפטית של מסילת אגם אירי ולואיוויל. שם הוא צבר את הניסיון הראשוני שלו בתעשיית הרכבות, ולמד כיצד לתפעל, לממן ולהרחיב רשת רכבות. ב-1871 נסע בריס לאירופה כדי להשיג מימון להקמת מסילת רכבת העוברת מטולדו לשדות הפחם של אוהיו, והרשים את פוסטר פעם נוספת. בתמיכתו של פוסטר, ברייס הדריך את מסילת הברזל דרך הפאניקה של 1873 והרחיב אותה ללימה והאזור שמסביב. ההישג הבולט ביותר שלו היה אולי תפקידו בבניית כביש ניקל פלייט ב-1882 שנמתח מניו יורק לסנט לואיס. מאוחר יותר הוא מכר את הכביש הזה תמורת רווח נדיב לוויליאם הנרי ואנדרבילט, שזיהה אותו כמתחרה מסוכן. ברייס עלה לנשיא החברה בשנת 1887, שעד אז הייתה ידועה בשם אגם אירי ו-Western Railroad.
עם הזמן, ברייס הרוויח הון גדול, תוך שהוא טען לעשר מסילות ברזל שונות תוך התפשטות לעסקים רבים אחרים, כולל חברת הטלגרף הלאומית והבנק הלאומי צ'ייס של ניו יורק.
מאוחר יותר בחייו, ברייס הפך להיות מעורב בפרויקטים של רכבת בסין. הוא היה חבר מייסד של האגודה האסיאתית האמריקאית, ארגון שאחראי על מילוי אינטרסים מסחריים אמריקאים בסין במסגרת מדיניות הדלת הפתוחה. בסוף שנות ה-90, הוא החל בניסיון לבנות מסילת ברזל בין קנטון להאנקו בסין, אך הוא מת לפני השלמת הפרויקט.
לאורך הקריירה שלו, ברייס נשאר חסר אנוכיות במטרותיו וחסכן ברצונותיו, בניגוד לרוב הברונים השודדים של ימיו. לדברי ההיסטוריון ג'יימס וייט, ברייס לא קיבל פיצויים רבים עבור שירותיו במהלך עסקה עסקית ולעיתים קרובות העמיד את עצמו באחריות לציבור על ידי "הסרת הצעה של כל נטל והנחתה לבדיקה".
ביוגרפיה > קריירה פוליטית

לצד הקריירה העסקית שלו, ברייס מילא תפקיד הולך וגובר בפוליטיקה הממלכתית והלאומית. הוא היה דמוקרט בורבוני שמרן. ברייס התחיל בפוליטיקה כאלקטור עבור סמואל ג'יי טילדן ב-1876 ומאוחר יותר עבד בקמפיין הנשיאותי המוצלח של גרובר קליבלנד ב-1884.
ביוגרפיה > קריירה פוליטית > ציר בוועידה הדמוקרטית הלאומית

לאחר בחירתו של קליבלנד הפך ברייס פעיל יותר במפלגה הדמוקרטית ונבחר כציר כללי לוועידה הלאומית הדמוקרטית ב-1888 בסנט לואיס. ב-1889 נבחר ברייס להחליף את ויליאם ה. בארנום המנוח כיו"ר הוועד הלאומי הדמוקרטי. עושרו וקשריו הפכו אותו ליושב ראש מפלגה בעל השפעה, והעניק לו את הכינוי "Calvin $ellars Brice". הוא כיהן עד 1892, אז הוחלף בתפקיד זה על ידי ויליאם הארי מפנסילבניה לאחר שהביע ספקות לגבי מינוי גרובר קליבלנד בפעם השלישית.